**ELŐTERJESZTÉS**

Tiszavasvári Város Önkormányzata Képviselő-testületének

**2024. február 15-én** tartandó **rendes nyílt** ülésére

**Az előterjesztés tárgya:** **Rágcsálómentesítés feladatellátási megállapodás megkötéséről**

**Melléklet:** -

**Az előterjesztés előadója:** Szőke Zoltán polgármester

**Az előterjesztés témafelelőse:** Krasznainé dr. Csikós Magdolna osztályvezető

**Ügyiratszám:** TPH/1720/2024.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. sz. melléklet 1. pont 9. alpont |
| Pénzügyi és Ügyrendi Bizottság | SZMSZ 4. melléklet 1. pont 15. alpont |

**Az ülésre meghívni javasolt szervek, személyek:**

|  |  |
| --- | --- |
| Váczi Krisztián vállalkozó | nyirsolarkft@gmail.com |
|  |  |
|  |  |

Tiszavasvári, 2024. február 9.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**Rágcsálómentesítés feladatellátási megállapodás megkötéséről**

**Tisztelt Képviselő-testület!**

A rágcsálómentesítés feladatellátás közterületeken és önkormányzati területeken az önkormányzat kötelező feladatai közzé tartozik az alábbi jogszabályhelyek alapján:

**Magyarország helyi önkormányzatairól szóló 2011. évi CLXXXIX tv 13. §** (1) 5. pontja alapján:

*„A helyi közügyek, valamint a helyben biztosítható közfeladatok körében ellátandó helyi önkormányzati feladatok különösen:*

*5. környezet-egészségügy (köztisztaság, települési környezet tisztaságának biztosítása, rovar- és* ***rágcsálóirtás****);”*

**Az egészségügyről szóló 1997. évi CLIV. tv 153. § (1) bekezdése alapján:**

***„A települési önkormányzat a környezet- és település-egészségügyi feladatok körében***

*b)* ***biztosítja*** *a 73. § (1) bekezdése szerinti külön jogszabályban meghatározott rovarok és* ***rágcsálók irtását****,*

***73. §*** *(1) A betegségeket terjesztő vagy egészségügyi szempontból káros, miniszteri rendeletben meghatározott rovarok, rágcsálók irtásáról, és a madarak távoltartásáról a terület,* ***épület tulajdonosa, illetve kezelője rendszeresen gondoskodik. A terület, illetve épület használói az irtást tűrni kötelesek.”***

**A fertőző betegségek és a járványok megelőzése érdekében szükséges járványügyi intézkedésekről szóló 18/1998 (VI.3.) NM rendelet 36 § (1) alapján:**

*A fertőző betegséget terjesztő vagy egyéb egészségügyi szempontból káros rovarok és egyéb ízeltlábúak (a továbbiakban: rovarok), valamint a* ***rágcsálók*** *és egyéb állati kártevők (a továbbiakban együtt: egészségügyi kártevők)* ***megtelepedésének és elszaporodásának megakadályozásáról, ártalmuk megelőzéséről, távoltartásukról, rendszeres irtásukról (a továbbiakban együtt: védekezés) gondoskodni kell.***

*(2) Az (1) bekezdés vonatkozásában* ***egészségügyi kártevőnek minősülnek:***

*a) emberen élősködő vérszívó tetvek,*

*b) maláriát terjesztő és egyéb vérszívó szúnyogok,*

*c) betegséget terjesztő vagy okozó kullancsok és atkák,*

*d) embervért is szívó bolhák,*

*e) ágyi poloska,*

*f) házi légy és egyéb élelmiszert szennyező vagy vérszívó legyek,*

*g) csótányok és egyéb élelmiszert szennyező rovarok,*

***h) vándor- és házi patkány,***

*i) házi egér és a zárt térben megtelepedett egyéb egerek,*

*j) az előző, a)–i) pontokban fel nem sorolt bármely állat, amennyiben tömeges előfordulása következtében vagy egyéb körülmények miatt közegészségügyi ártalmat okoz, illetőleg járványügyi szempontból veszélyt jelent.*

*(3) A (2) bekezdés h) és i) pontjában felsorolt* ***rágcsálók elleni védekezési kötelezettség csak lakott területen áll fenn. E jogszabály alkalmazása szempontjából lakott területnek tekintendők a városok és községek beépített területén fekvő, emberi tartózkodásra alkalmas létesítmények (lakóházak, középületek, üzemek stb.), az utcák (terek, parkok stb.), valamint az ott található műtárgyak, továbbá – területi elhelyezkedésüktől függetlenül – a járműforgalmat szolgáló létesítmények, a repülőterek, kikötők, személy- és teherpályaudvarok, egészségügyi intézmények, üdülők, táborok, élelmiszer tárolására szolgáló raktárak, valamint élelmiszer-ipari, élelmiszer-kereskedelmi, közétkeztetési és vendéglátó-ipari egységek, illetőleg a mezőgazdasági üzemek lakó- és gazdasági épületeinek, raktárainak elhelyezésére szolgáló területek az épületekkel és az épületeket körülvevő 100 méter széles területsávval együtt.***

*(4) Az egészségügyi kártevők elleni védekezésről, a költségek fedezéséről, valamint a szükséges rendszabályok és eljárások végrehajtásáról az érintett terület vagy épület tulajdonosa (bérlője, használója, kezelője), illetőleg a gazdálkodó szerv vezetője vagy üzemeltetője (a továbbiakban együtt: fenntartója) köteles gondoskodni.*

*(5) Amennyiben a fenntartó a (4) bekezdésben foglaltaknak nem tesz eleget, a járási hivatal kötelezi az egészségügyi kártevők elleni védekezésre.*

*(6) A fenntartó a védekezést – ha jogszabály másként nem rendelkezik – saját kivitelezésben is elvégezheti, amennyiben rendelkezik az egészségügyi kártevőirtás végzéséhez szükséges, jogszabályban előírt személyi és tárgyi feltételekkel. Ennek eredménytelensége esetén a járási hivatal elrendeli egészségügyi kártevőirtással hivatásszerűen foglalkozó szakvállalkozás igénybevételét.*

A rágcsálóírtás feladatellátást Tiszavasvári közterületein az önkormányzat évek óta folyamatosan biztosítja, az elmúlt időszakokban is évente 2 alkalommal, tavaszi és őszi időszakban.

A korábbi szerződésünk 2023. december 31. napján lejárt.

A mentesítési feladatok elvégzése jelenleg az egész város közigazgatási területére kiterjedően indokolt, kiemelten az alábbi területek megjelölésével:

* Józsefháza területe, Dankó Tanya;
* Üdülőtelep;
* Tiszavasvári lakótelepen Gyár u., korábbi: Élmunkás u., jelenleg: Eszterházy u., Kabay János u., Kelp Ilona u., kiemelten a „munkásszálló” környéke, illetve a Gombás András u. (volt: Vöröshadsereg u.);
* a Kabók Lajos u., Május 1. u., és Tompa Mihály utcákkal körülhatárolt, kb. 3,5 hektár nagyságú mocsaras, nádas terület („Korontó”);
* a 36-os főút mentén Nyíregyháza irányából a Széles u., Keskeny u., Szarvas u., Gépállomás u., Erdő u., Katona J. u., Toldi u. ingatlanai, valamint azok környezete (csatornahálózat, árkok);
* a „büdi” rész, azaz a Víz u., Víg u., Korondi u., korábbi: Lenin u., jelenleg: Csontváry u., Sólyom u., Pálffy u., Bereznai u., Temető u., Nagy Sándor u., Széchenyi u. ingatlanai és környezete;
* belvárosi részen fekvő „Krúdy” lakótelep, illetve;
* Tiszavasvári város központja, Vasvári P. u..

2023 decemberében így árajánlatok bekérésére került sor ezen önkormányzati feladatok ellátására.

Az árajánlatok az alábbi szervezetektől kerültek bekérésre:

1. Nyír-Solár Kft.

4400 Nyíregyháza,

Apáczai Csere János tér 1.

2. Hetox Kártevőmentesítő Kft.

3300 Eger

Menház u. 45/2.

3. Fehér Erika ev.

4400 Nyíregyháza,

Akácfa u. 5/b

Árajánlat kizárólag a Nyír-Solar Kft-től érkezett. A korábbi években is ezen vállalkozással végeztük a tevékenység ellátását.

Szakszerűen, a területet ismerve látják el a feladatot.

A korábbi szolgáltatási díjuk 608.000 Ft +ÁFA/alkalom volt.

Ehhez az árhoz képest ajánlatuk most minimális emelkedést mutat. A jelenlegi ajánlat 660.000 Ft +Áfa/alkalom díjat tartalmaz.

Az árajánlat az előterjesztés melléklete.

Javaslom a fent vázolt ismeretek alapján a Nyír-Solár Kft-vel egy háromoldalú megállapodás megkötését a jogszabályi feltételeknek való megfelelés érdekében.

A szerződés-tervezet egységes szerkezetben szerepel a határozat-tervezet mellékleteként.

**Kérem a Képviselő-testületet, hogy szíveskedjen az előterjesztés megtárgyalni és a határozat-tervezetet elfogadni**.

Tiszavasvári, 2024. február 9.

**Szőke Zoltán**

**polgármester**



**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2024. (II. 15.) Kt. számú**

**határozata**

**Rágcsálómentesítés feladatellátási megállapodás megkötéséről**

Tiszavasvári Város Önkormányzata Képviselő-testülete rágcsálómentesítés feladatellátási megállapodás megkötéséről szóló előterjesztéssel kapcsolatban az alábbi határozatot hozza:

1. Dönt arról, hogy a határozat 1. mellékletét képező rágcsálómentesítés feladatellátási megállapodást elfogadja:
2. Felkéri a polgármestert a szerződés aláírására.
3. Felkéri a polgármestert, hogy a döntésről tájékoztassa az érintett feleket és gondoskodjon a szerződés mindenki által történő aláírásáról.

**Határidő:** 2024. március 1.  **Felelős:** Szőke Zoltán polgármester

**Tiszavasvári Város Önkormányzata Képviselő-testülete ……/2024 (II.15.) Kt határozata melléklete**

**V Á L L A L K O Z Á S I S Z E R Z Ő D É S**

mely létrejött egyrészről:

Név: **Tiszavasvári Város Önkormányzata**

Székhelye: 4440 Tiszavasvári, Városháza tér 4.

Adószáma: 15732468-2-15

Bankszámlaszám: 11744144-15404761-00000000

Képviseli: **Szőke Zoltán** polgármester

mint **megrendelő** (továbbiakban: *Megrendelő*)

másrészről:

Név: **NYÍR-SOLÁR Kft.**

Székhelye: 4400 Nyíregyháza, Apáczai Csere János tér 1.

Adószáma: 10406490-2-15

Cégjegyzékszám: 15-09-060419

Képviseli: Váczi Krisztián Zoltán ügyvezető

mint **vállalkozó** (továbbiakban: *Vállalkozó*)

(továbbiakban együtt: Felek) között a mai napon, az alább megjelölt helyen és a következő feltételekkel:

1. **Szerződés tárgya**

1.1.Megrendelő megrendeli, Vállalkozó pedig elvállalja az alábbi munkálatok elvégzését:

- A legkorszerűbb irtószerek és eljárások alkalmazásával rágcsálóirtást (patkány és egérirtást) végez a megrendelő 1.2. pontban felsorolt közterületein **évente kétszer (tavaszi, őszi irtás) a megrendelővel előre egyeztetett időpontban.**

- A vállalkozó feladata a szükséges anyagok (irtószer és szerelvények) teljesítés helyére való leszállítása és azok szakszerű kihelyezése.

- A vállalkozó vállalja, hogy jelen szerződés tárgyát nem képező rendkívüli irtást soron kívül elvégzi. Ezen munkák díja nem képezi a jelen szerződésben meghatározott vállalkozói díj részét, azok ezen felül értendőek.

**1.2 A teljesítés helyszínei, Tiszavasvári Város belterületeinek (közterület) egyes településrészei:**

* Józsefháza területe, Dankó Tanya;
* Üdülőtelep;
* Tiszavasvári lakótelepen Gyár u., korábbi: Élmunkás u., jelenleg: Eszterházy u., Kabay János u., Kelp Ilona u., kiemelten a „munkásszálló” környéke, illetve a Gombás András u. (volt: Vöröshadsereg u.);
* a Kabók Lajos u., Május 1. u., és Tompa Mihály utcákkal körülhatárolt, kb. 3,5 hektár nagyságú mocsaras, nádas terület („Korontó”);
* a 36-os főút mentén Nyíregyháza irányából a Széles u., Keskeny u., Szarvas u., Gépállomás u., Erdő u., Katona J. u., Toldi u. ingatlanai, valamint azok környezete (csatornahálózat, árkok);
* a „büdi” rész, azaz a Víz u., Víg u., Korondi u., korábbi: Lenin u., jelenleg: Csontváry u., Sólyom u., Pálffy u., Bereznai u., Temető u., Nagy Sándor u., Széchenyi u. ingatlanai és környezete;
* belvárosi részen fekvő „Krúdy” lakótelep, illetve;
* Tiszavasvári város központja, Vasvári P. u..

**1.3. Szerződés hatálya:**

A szerződés a Felek általi aláírással lép hatályba.

**2. Vállalkozói díj:**

2.1. Szerződő felek az 1. pont szerinti munkálatok **vállalkozói díját - a Vállalkozó által benyújtott, 2023. december 27. napján kelt árajánlata alapján - az alábbiak szerint állapítják meg:**

munkadíj, irtószer, kiszállás és összes anyagköltség: **660.000 Ft+ÁFA /alkalom**

2.2 **Árforma:** alkalmanként benyújtott munkalap és számla

2.3 A 2.1 pontban meghatározott vállalkozói díj magában foglalja a jelen szerződésben, illetve az 1. pontban meghatározott valamennyi szükséges munka elvégzését, amelyet vállalkozó a szerződés teljesítése során nem növelhet.

2.4 A 2.1 pontban meghatározott vállalkozói díj az I. osztályú kivitelezésre vonatkozik. Az alkalmazott irtószerek és azok alkalmazásának módját illetően a vállalkozó vállal felelősséget. Vállalkozó kijelenti, hogy a vonatkozó jogszabályi követelményeknek, szakmai előírásoknak megfelel, azokat ismeri, betartja. Kijelenti vállalkozó továbbá, hogy a szükséges szakértelemmel, és tevékenység végzéséhez megfelelő szakemberrel rendelkezik.

**3. Számlázás, elszámolás:**

3.1 Jelen szerződés 2.1. pontjában meghatározott vállalkozói díj, magában foglalja az 1.1 pontban meghatározott munkához szükséges valamennyi munka-, anyag-, szállítási költséget. A Vállalkozó alkalmankénti 1 db számla benyújtására jogosult. A Vállalkozó **előleg** kérésére nem jogosult. A számla az elvégzett munka végén leadott és elfogadott munkalapok kiállítását követően állítható ki. A számla kifizetése a jelen szerződés szerinti munka teljesítését követően, a Vállalkozó által 15 napon belül benyújtott, Megrendelő nevére kiállított számla alapján, a teljesítéstől számított 8 napon belül történik meg a **Vállalkozó által megadott bankszámlaszámra:** 11615000-05511600-15000004 (ERSTE Bank Nyíregyháza)

3.2 Jelen szerződés szerinti munka elszámolása **munkalap alapján történik.**

**4. A szerződés teljesítése:**

**A teljesítés időpontja** a szerződésnek megfelelő munka lezárása, figyelemmel jelen szerződés 10.1 pontjában foglaltakra.

**5. Az ellenőrzést végző, teljesítést igazoló, kapcsolattartó személyek:**

Megrendelő részéről ellenőrzésre jogosult és kapcsolattartó személyek: **Batta Gábor** (06-42/520-500/114)

Vállalkozó részéről kapcsolattartó: **Váczi Krisztián** (06-205707629)

**6. Vállalkozó kötelezettsége különösen:**

6.1. Vállalkozó biztosítja az 1.1 pontban rögzített munka elvégzéséhez szükséges személyi és tárgyi feltételeket. Az alkalmazott vegyszerek biztonsági adatlapját mellékeli, valamint a megjelölt kapcsolattartó részére elektronikusan is megküldi, és gondoskodik a még nem alkalmazott, újonnan felhasználásra kerülő vegyszerek biztonsági adatlapjának soron kívüli megküldéséről is.

6.2. Vállalkozó feladata a **szükséges anyagok (irtószer és szerelvény)** **teljesítés helyére való leszállítása és azok szakszerű kihelyezése.**

6.3. Vállalkozó köteles Megrendelőt haladéktalanul értesíteni minden olyan körülményről, amelynek a szerződés teljesítésére kihatással lehet.

* 1. A Vállalkozó hibájából, érdekkörében felmerült okból figyelembe nem vett, a szerződés megkötésének időpontjában előre nem látható **többletmunka költségei Vállalkozót terhelik.**

**7. Megrendelő kötelezettségei:**

7.1 A Megrendelő kötelezettsége gondoskodni arról, hogy a Vállalkozó szerződésszerű teljesítéséhez szükséges munkaterület a munkálatok megkezdésének napján munkavégzésre alkalmas állapotban a Vállalkozó rendelkezésére álljon. Megrendelő biztosítja, hogy az irtás a területeken elvégezhető legyen, szükség esetén megfelelő kísérőt biztosít, valamint elősegíti, hogy a kihelyezett méreganyagokat tartalmazó eszközök illetéktelen személyek részére hozzáférhetőek ne legyenek. A területeken gondoskodik a megfelelő előkészítésről, takarításról.

7.2. A szerződő felek az elérni kívánt cél érdekében kölcsönösen együttműködnek. A Megrendelő haladéktalanul értesíti a vállalkozót minden olyan körülményről, mely a teljesítést gátolja. A megbízó kijelölt kapcsolattartói folyamatosan figyelemmel kísérik az irtás alatt álló területet és minden felmerülő körülményről értesítik a Vállalkozót.

7.3 Megrendelő köteles a vállalkozói díjat - teljesítést követően a Vállalkozó által 15 napon belül benyújtott számla ellenében, a teljesítéstől számított 8 napon belül – a Vállalkozó bankszámlájára való átutalással kiegyenlíteni.

**8. Minőség**

8.1 Vállalkozó **köteles jelen szerződésben vállalt valamennyi szolgáltatást I. osztályú minőségben teljesíteni.**

8.2 Vállalkozó a minőségtanúsítást a vonatkozó rendeletek és az esetleges egyéb előírások alapján köteles biztosítani.

**9. Hibás teljesítés**

9.1. Vállalkozó hibásan teljesít, ha a munkát nem megfelelő mennyiségben és minőségben végzi.

9.2. Hibás teljesítés esetén Vállalkozó a Megrendelő felszólítására köteles saját költségén a hiba kijavítását haladéktalanul, de legkésőbb 5 napon belül megkezdeni és a Megrendelő által megjelölt határidőn belül teljesíteni.

**10. Együttműködés, egyéb kikötések, nyilatkozatok:**

* 1. Felek kikötik, hogy az átadás-átvételi eljárás kizárólag akkor eredményes, Vállalkozó kizárólag akkor teljesít szerződésszerűen, ha az átadás-átvételi eljárás során sem mennyiségi, sem minőségi hiba vagy hiányosság nincs. Ellenkező esetben e szerződés szerint Megrendelő mindaddig jogosult az átadás-átvételt megtagadni, míg Vállalkozó hiba-, illetve hiánymentesen nem teljesít.
  2. Felek megállapodnak abban, hogy Vállalkozó alvállalkozót bevonhat. Az alvállalkozóért Vállalkozó felel, és ugyanazon szabályok vonatkoznak rá, mint Vállalkozóra.

**11. A szerződés módosítása, jognyilatkozatok**

* 1. Felek megállapodnak abban, hogy jelen szerződést csak írásban és közös megegyezéssel módosíthatják az arra jogosult képviselőik által és minden egyéb, a jelen szerződéssel kapcsolatos jognyilatkozat kizárólag írásban érvényes és alkalmas a kívánt joghatás kiváltására.
  2. Jelen szerződés tárgyán kívüli munkálatok elvégzése (pótmunka) külön megállapodás tárgyát képezheti.
  3. Megrendelő kijelenti, hogy a vállalkozási díj összege, mint fedezet, rendelkezésre áll.

**12. Megrendelő** (mint adatkezelő) **tájékoztatja** a Vállalkozót, hogy jelen jogügylet kapcsán az Európai Parlament és a Tanács 2016/679 Rendeletében (GDPR) és az információs önrendelkezési jogról és az információszabadságról szóló 2011. évi CXII. törvényben (Info tv.) foglalt adatvédelmi és adatkezelési szabályokat betartja, azoknak megfelelően jár el. Megrendelő tájékoztatja a Vállalkozót, hogy jelen szerződésben rögzített adatait a vonatkozó jogszabályoknak megfelelően, a szerződéses jogviszonyból eredő kötelezettség teljesítése érdekében kezeli.

Ezen túlmenően tájékoztatja, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. A Vállalkozónak joga van bármikor kérelmezni Megrendelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhat személyes adatainak kezelése ellen. A Vállalkozó jelen szerződés aláírásával hozzájárul ahhoz, hogy a hivatkozott jogszabályok alapján a Megrendelő (adatkezelő) személyes adatait a fent említettek szerint kezelje.

**13.** A Megrendelő (Önkormányzat) kijelenti, hogy a nemzeti vagyonról szóló 2011. évi CXCVI. törvény 3.§ (1) a) alapján átlátható szervezetnek minősül.

**14.** A Vállalkozó kijelenti, hogy az államháztartásról szóló 2011. évi CXCVI. törvény 3.§ (1) b) alapján átlátható szervezetnek minősül.

**15. Vonatkozó jogszabályok, az eljáró bíróság kikötése**

15.1 A jelen szerződésben nem szabályozott kérdésekben a Ptk., és a jelen szerződésre vonatkozó egyéb jogszabályok rendelkezései, valamint az általánosan elfogadott szakmai szokások irányadók.

15.2 Felek megállapodnak abban, hogy a jelen szerződésből eredő esetleges vitás kérdéseket elsődlegesen békés úton kívánják rendezni, ennek esetleges eredménytelensége esetére azonban kikötik a Nyíregyházi székhelyű, hatáskörrel rendelkező bíróság kizárólagos illetékességét.

A Felek jelen szerződést, mint ügyleti akaratukkal mindenben egyezőt, elolvasás és közös értelmezés után 5 példányban jóváhagyólag - az erre jogosult képviselőik által cégszerűen – írják alá.

**Tiszavasvári, 2024………………….**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MEGRENDELŐ VÁLLALKOZÓ**

**Tiszavasvári Város Önkormányzata NYÍR-SOLÁR Kft.**

**képviseletében képviseletében**

**Szőke Zoltán polgármester Váczi Krisztián ügyvezető**

**Pénzügyi ellenjegyzés:**

Dátum: ………………………………….

Aláírás: ………………………………….