**ELŐTERJESZTÉS**

**Tiszavasvári Város Önkormányzata Képviselő-testületének**

**2024. február 15-én**

**tartandó rendes ülésére**

**Az előterjesztés tárgya: A vásárokról és piacokról szóló 21/2019. (V.31.) önkormányzati rendelet módosításáról**

**Melléklet**: ---

**A napirend előterjesztője**: Dr. Kórik Zsuzsanna jegyző

**Az előterjesztést készítette**: Gazdagné dr. Tóth Marianna önkormányzati és jogi osztályvezető

**Az előterjesztés ügyiratszáma**: TPH/1919-2/2024.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.22. és 1.24. pontjai |
|  |  |

Az ülésre meghívni javasolt szervek, személyek:

|  |  |
| --- | --- |
| dr. Groncsák Andrea ügyvezető | Tiva-Szolg Kft.  groncsakandrea@gmail.com |
|  |  |

Egyéb megjegyzés:

……………………………………………………………………………………………………………………………………………………………………………………

Tiszavasvári, 2024. február 7.

**Gazdagné dr. Tóth Marianna**

**témafelelős**

**Tiszavasvári Város Jegyzőjétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**A vásárokról és a piacokról szóló 21/2019. (V.31) önkormányzati rendelet módosításáról**

**Tisztelt Képviselő-testület!**

Tiszavasvári Város Önkormányzata Képviselő-testülete a 21/2019. (V.31.) rendeletével alkotta meg a vásárokról és piacokról szóló rendeletét. A rendeletben megállapított díjtételek azóta nem változtak. A városi piac üzemeltetője a Tiva-Szolg Kft. A Kft. ügyvezetője jelezte, hogy 2019. óta az energiaárak drasztikus emelkedése, a munkabérek növekedése indokolttá teszi, hogy a jelenleg használatban levő díjtételek emelésre kerüljenek. Emiatt a díjtételek 20%-os emelését javasolja.

A módosítás következtében a díjtételek az alábbiak szerint alakulnak:

|  |  |  |  |
| --- | --- | --- | --- |
|  | **A** | **B** | **20%-os emelés után** |
|  | **Napi helyhasználat után fizetendő díj** | **nettó díj** | **nettó díj** |
|  | Asztalfoglalás a fedett részen (az igénybevett területtel együtt) | 300,-Ft/m/nap | 360,-Ft/m/nap |
|  | Asztalfoglalás (az igénybevett területtel együtt) | 250,-Ft/m/nap | 300,-Ft/m/nap |
|  | Helyhasználat (az igénybevett terület után) | 200,-Ft/m2/nap | 240,-Ft/m/nap |
|  | **Havi időtartamra szóló helyhasználat után fizetendő díj (bérleti díj) mértéke** | **nettó díj** | **nettó díj** |
|  | Asztalfoglalás a fedett részen | 300,-Ft/m/hó | 360,-Ft/m/hó |
|  | Asztalfoglalás | 250,-Ft/m/hó | 300,-Ft/m/hó |
|  | Helyhasználat (az igényelt terület után) | 200,-Ft/m2/hó | 240,-Ft/m/hó |
|  | **Gépjárműről történő árusítás után fizetendő díj (helypénz) mértéke** | **nettó díj** | **nettó díj** |
|  | Tehergépjárműből történő értékesítés | 1.000,-Ft/gépjármű/alkalom | 1.200,-Ft/gépjármű/alkalom |
|  | Személygépkocsiból történő értékesítés | 700,-Ft/gépjármű/alkalom | 840,-Ft/gépjármű/alkalom |
|  | Utánfutóról történő értékesítés | 500,-Ft/gépjármű/alkalom | 600,-Ft/gépjármű/alkalom |
|  | A piac területére nyíló saját vagy bérelt üzlethelyiségek bérleti díja | 2.500,-Ft/hó | 3.000,-Ft/hó |

**A rendelet kihirdetése és hatályba lépése közötti időtartamra vonatkozó szabályozás:** 2012. január 1. napján hatályba lépett **a Magyarország Gazdasági stabilitásáról szóló 2011. évi CXCIV. törvény, melynek 32. §-ában** foglaltak értelmében a fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály **kihirdetése és hatálybalépése között legalább 30 napnak kell eltelnie.** Ezt a rendelkezést az önkormányzati rendeletekre is kell alkalmazni.

Fentiekre tekintettel a rendelet hatálybalépésének időpontjaként **2024. április 1.** napját javaslom**.**

**A piacrendelet előzetes hatásvizsgálata:**

***A******jogalkotásról szóló 2010. évi CXXX****. törvény 17. § (1) bekezdése* a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A fentiek alapján a piacrendelet módosításának a várható következményeiről – az előzetes hatásvizsgálat tükrében – az alábbi tájékoztatást adom:**

**1. A módosítás és az új rendelet megalkotásának valamennyi jelentősnek ítélt hatása, különösen:**

***1.1. társadalmi, gazdasági, költségvetési hatása:***

- A **piaci díjtételek emelkedésének kedvezőtlen társadalmi fogadtatása,** a **bevételek növekedése várható**. Az, hogy 5 éve nem történt díjtétel emelés indokolttá teszik a piaci díjtételek emelését, mely nem egy kirívóan magas növelés, így az árusok köreiben várhatóan elfogadásra kerül.

***1.2. A módosításnak gazdasági hatásával nem számolhatunk****.*

**1*.3.*** *A rendelet módosításának* ***költségvetési kihatása:***

A paci díjtételek emelése következtében az **bevétel növekedés várható, mely a piac fejlesztésére fordítható.**

***2.******A módosításnak környezeti és egészségügyi következményei:***

A környezeti és egészségügyi következmény jelen módosítással és rendeletalkotással érintett tárgyban **nem realizálható.**

***3. Az adminisztratív terheket befolyásoló hatása:***

A módosítás éves szinten **nem jelent többletfeladatot az önkormányzati hatósági ügyintézés előkészítő folyamatában.**

***4. A jogszabály megalkotásának szükségessége, a jogalkotás elmaradásának várható következményei:***

Az évek óta változatlan díjtételek emelése szükségszerűvé vált.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

A meglévő állományi létszámban a személyi, szervezeti, tárgyi feltételek adottak. A pénzügyi feltételek rendelkezésre állnak. A jelenlegi feltételeken felül többletet nem igényel.

**Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.**

Kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.

Tiszavasvári, 2024. február 07.

**Dr. Kórik Zsuzsanna**

**jegyző**

**RENDELET-TERVEZET**

**Tiszavasvári Város Önkormányzata Képviselő-testületének .../2024. (II. 16.) önkormányzati rendelete**

**A vásárokról és a piacokról szóló 21/2019. (V.31) önkormányzati rendelet módosításáról**

Az Alaptörvény 32. cikk (1) bekezdés a) pontjában és 32. cikk (2) bekezdésében meghatározott eredeti jogalkotói hatáskörében eljárva - Tiszavasvári Város Önkormányzata Képviselő-testülete Szervezeti és Működési Szabályzatáról szóló 6/2022 (II.25.) önkormányzati rendelet 4. melléklet 1.22. és 1.24. pontjaiban meghatározott feladatkörében eljáró Pénzügyi és Ügyrendi Bizottság véleményének kikérésével - a következőket rendeli el:

**1. §**

A vásárokról és a piacokról szóló 21/2019. (V. 31.) önkormányzati rendelet 1. melléklete az 1. melléklet szerint módosul.

**2. §**

Ez a rendelet 2024. április 1-jén lép hatályba.

Tiszavasvári, 2024. február 15.

**Szőke Zoltán Dr. Kórik Zsuzsanna**

**polgármester jegyző**

**A rendelet kihirdetve: 2024. február 16-án**

**Dr. Kórik Zsuzsanna**

**jegyző**

*1. melléklet a .../2024. (II. 16.) önkormányzati rendelethez*

1. A vásárokról és a piacokról szóló 21/2019. (V. 31.) önkormányzati rendelet 1. melléklet 1.1–1.3. pontja helyébe a következő pontok lépnek:

„1.1. Asztalfoglalás a fedett részen (az igénybevett területtel együtt): 360,-Ft/m/nap

1.2. Asztalfoglalás (az igénybevett területtel együtt): 300,-Ft/m/nap

1.3. Helyhasználat (az igénybevett terület után): 240,- Ft/m2/nap”

2. A vásárokról és a piacokról szóló 21/2019. (V. 31.) önkormányzati rendelet 1. melléklet 2.1. és 2.2. pontja helyébe a következő pontok lépnek:

„2.1. Asztalfoglalás a fedett részen: 360,- Ft/m/hó

2.2. Asztalfoglalás: 300,- Ft/m/hó

2.3 Helyhasználat (az igényelt terület után): 240,- Ft/m2/hó”

3. A vásárokról és a piacokról szóló 21/2019. (V. 31.) önkormányzati rendelet 1. melléklet 3.1–3.3. pontja helyébe a következő pontok lépnek:

„3.1. Tehergépjárműből történő értékesítés: 1.200,-Ft/gépjármű/alkalom

3.2. Személygépkocsiból történő értékesítés: 840,-Ft/gépjármű/alkalom

3.3. utánfutóról történő értékesítés: 600,-Ft/gépjármű/alkalom”

4. A vásárokról és a piacokról szóló 21/2019. (V. 31.) önkormányzati rendelet 1. melléklet 4. pontja helyébe a következő pont lép:

„4. **A piac területére nyíló saját vagy bérelt üzlethelyiségek bérleti díja** 3**.**0**00,-Ft/hó.**

A felsorolt díjtételek az ÁFA-t nem tartalmazzák.”

Általános indokolás

Tiszavasvári Város Önkormányzata Képviselő-testülete 21/2019. (V.31.) rendeletével alkotta meg a vásárokról és piacokról szóló rendeletét, melyet azóta nem került módosításra**.**

Részletes indokolás

**Az 1. §-hoz, a 2. §-hoz és az 1. melléklethez**

A városi piac üzemeltetője a Tiva-Szolg Kft.  A Kft. ügyvezetője jelezte, hogy 2019. óta az energiaárak drasztikus emelkedése, a munkabérek növekedése indokolttá teszi, hogy a jelenleg használatban levő díjtételeket emelésre kerüljenek. Emiatt a díjtételek 20%-os emelését javasolja. A melléklet a díjtételeket tartalmazza

A rendelet 2024. április 1. napjától hatályos