**ELŐTERJESZTÉS**

Tiszavasvári Város Önkormányzata Képviselő-testületének

2024. február 15-én

tartandó rendes ülésére

Az előterjesztés tárgya: **Az alpolgármester tiszteletdíjának és költségtérítésének megállapításáról**

Melléklet: -

Iktatószám: TPH/1985/2024.

A napirend előterjesztője: **Szőke Zoltán polgármester**

Az előterjesztést készítette: Petruskáné dr. Legeza Tímea aljegyző

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30.pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2024. február 9.

**Petruskáné dr. Legeza Tímea**

**témafelelős**

**Tiszavasvári Város POLGÁRMESTERÉTŐL**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez -**

**Az alpolgármester tiszteletdíjának és költségtérítésének megállapításáról**

Tisztelt Képviselő-testület!

Az alpolgármesteri tisztség betöltéséről *369/2019. (X.22.) Kt. számú határozatával* döntött a Képviselő-testület, melyben **Ráduly Zsolt** képviselő urat 2019. október 22. napjától a Képviselő-testület megbízatásának időtartamára **társadalmi megbízatású alpolgármesternek választotta.**

Ezzel egyidejűleg a 371/2019. (X.22.) Kt. számú határozatában az alpolgármestert megillető **tiszteletdíjat bruttó 300.000 forint/hó, a költségtérítést** **bruttó 45.000 forint**/**hó összegben**

**állapította meg.**

**Alpolgármester illetményének, költségtérítésének megállapítására vonatkozó szabályok**

Az Mötv. az alábbiak szerint rendelkezik **a társadalmi megbízatású alpolgármester tiszteletdíjának megállapításáról, mértékéről:**

80. § (2) **A társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90 %-át.** A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat.

71. (5) **A társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult**, melynek egészéről vagy meghatározott részéről a képviselő-testülethez intézett írásbeli nyilatkozatával lemondhat.

Jelenleg a **polgármester illetménye** a jogszabályban meghatározottak szerint havonta **bruttó 975.000 forint, így a társadalmi megbízatású polgármester tiszteletdíja bruttó 487.500 forint lenne.**

A **társadalmi megbízatású alpolgármester** **tiszteletdíja nem haladhatja meg a társadalmi megbízatású polgármester tiszteletdíjának 90 %-át**, **azaz legfeljebb bruttó 438.750. forint lehet.**

Tekintettel arra, hogy Alpolgármester Úr tiszteletdíja **megválasztása óta nem került módosításra**, **javaslom tiszteletdíjának 20 %-kal történő emelését 2024. február 1. napjától, azaz bruttó 360.000 Ft/hó összeg megállapítását.**

Az Mötv. 80. § (3) bekezdése határozza meg **az alpolgármestereket megillető költségtérítés mértékét**, az alábbiak szerint:

A főpolgármester-helyettes, a főállású alpolgármester, **a társadalmi megbízatású alpolgármester,** a megyei közgyűlés alelnöke **havonta** az illetményének, **tiszteletdíjának 15 %-ában meghatározott összegű költségtérítésre jogosult**.

Ez alapján Alpolgármester úr **költségtérítése havonta bruttó 54.000 forintra emelkedik.**

Kérem a Tisztelt Képviselő-testületet, hogy a fentiek alapján döntését meghozni szíveskedjen.

Tiszavasvári, 2024. február 9.

**Szőke Zoltán**

**polgármester**

## HATÁROZAT-TERVEZET

#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…../2024. (II.15.) Kt. számú**

**határozata**

**az alpolgármester tiszteletdíjának és költségtérítésének megállapításáról**

Tiszavasvári Város Önkormányzatának Képviselő-testülete **„Az alpolgármester tiszteletdíjának és költségtérítésének megállapításáról**” című előterjesztéssel kapcsolatban az alábbi döntést hozza:

1. Magyarország helyi önkormányzatairól szóló 2011. évi CLXXXIX. Tv. (továbbiakban: Mötv.) 80. § (2) bekezdése alapján **Ráduly Zsolt társadalmi megbízatású alpolgármester részére** **2024. február 1. napjától** kezdődően **bruttó 360.000 forint/hó tiszteletdíjat állapít meg.**

2. Megállapítja, hogy az Mötv. 80.§ (3) bekezdése alapján **Ráduly Zsolt társadalmi megbízatású alpolgármester** **2024. február 1. napjától havonta a tiszteletdíjának 15%-ában meghatározott összegű költségtérítésre jogosult, melynek összege bruttó 54.000 forint/hó.**

3. Felkéri a jegyzőt, hogy a gondoskodjon az alpolgármesteri tiszteletdíj havonta történő kifizetéséről.

**Határidő**: azonnal **Felelős**: Szőke Zoltán polgármester

2., 3. pont tekintetében folyamatos 3. pont tekintetében

Dr. Kórik Zsuzsanna jegyző